*Projekts*

LATVIJAS REPUBLIKAS MINISTRU KABINETS

2014.gada Noteikumi Nr.\_\_\_\_\_\_

Rīgā (prot. Nr. ­­ .§)

Grozījumi Ministru kabineta 2009.gada 22.decembra noteikumos Nr.1616 „Kārtība, kādā aprēķina un sadala valsts budžeta mērķdotāciju

pašvaldību izglītības iestādēm bērnu no piecu gadu vecuma izglītošanā nodarbināto pirmsskolas izglītības pedagogu darba samaksai un pašvaldību vispārējās pamatizglītības un vispārējās vidējās izglītības iestāžu pedagogu darba samaksai”

Izdoti saskaņā ar

Vispārējās izglītības likuma

4.panta 3.1 un 3.2 punktu

 Izdarīt Ministru kabineta 2009.gada 22.decembra noteikumos Nr.1616 „Kārtība, kādā aprēķina un sadala valsts budžeta mērķdotāciju pašvaldību izglītības iestādēm bērnu no piecu gadu vecuma izglītošanā nodarbināto pirmsskolas izglītības pedagogu darba samaksai un pašvaldību vispārējās pamatizglītības un vispārējās vidējās izglītības iestāžu pedagogu darba samaksai” (Latvijas Vēstnesis, 2009, 205.nr.; 2010, 138.nr.; 2011, 131., 205.nr.; 2012, 133.nr.; 2013, 100., 169.nr.) šādus grozījumus:

1. Papildināt noteikumus ar 4.1 punktu šādā redakcijā:

„4.1 Ja novadu un republikas pilsētu pašvaldības, veicot izglītojamo uzskaiti kārtējā gada 27.maijā, ir konstatējušas, ka piecus gadus veco bērnu skaits pašvaldību pirmsskolas izglītības iestāžu grupās nākamā mācību gada 1.septembrī būs lielāks par esošā mācību gada absolventu skaitu pašvaldības izglītības iestāžu pamatizglītības un vispārējās izglītības programmās, tās līdz kārtējā gada 31.maijam rakstiski informē Izglītības un zinātnes ministriju (turpmāk – ministrija) par bērnu skaita pieauguma apmēru.”

2. Aizstāt 5.punktā vārdus „Izglītības un zinātnes ministrijā (turpmāk – ministrija)” ar vārdu „ministrijā”.

3. Papildināt 6.punkta ievaddaļu aiz skaitļa „4” ar skaitli „4.1”.

4. Izteikt 6.2. apakšpunktu šādā redakcijā:

„6.2. 1.– 4.klases skolēnu skaitam – koeficientu 0,75, bet, ja skolēnu skaits pamatizglītības pakāpē (izņemot vidējās izglītības iestādes) ir 100 skolēni un mazāk, – koeficientu 1;”.

5. Aizstāt 7.3.apakšpunktā skaitli „0,8” ar skaitli „0,75”.

6. Aizstāt 8.1 punkta pirmajā teikumā skaitli un vārdu “4.punktā” ar skaitļiem un vārdiem “4. un 4.1 punktā”.

7. Svītrot 8.2 1.apakšpunktā vārdus „Eiropas Sociālā fonda projekta „Pedagogu konkurētspējas veicināšana izglītības sistēmas optimizācijas apstākļos” ietvaros”.

8. Svītrot 8.2 4.apakšpunktā vārdus “procentos”.

9. Papildināt noteikumus ar 19.2 punktu šādā redakcijā:

„19.2 Ja izglītības iestāde sistēmā sniegusi nepatiesas ziņas par izglītojamo skaitu un tās maldinošā rīcība apstiprināta finanšu vai izglītības kvalitātes uzraudzības institūciju aktos vai atzinumos, kā arī nepamatoti izlietojusi pedagogu darba samaksai paredzēto finansējumu, pašvaldība 30 dienu laikā atmaksā valsts budžetā pedagogu atalgojumam neizlietoto finansējumu un atlīdzina pedagogu atalgojumam nepamatoti izlietoto finansējumu.”

10. Papildināt noteikumus ar 20.5 punktu šādā redakcijā:

„20.5 Līdz 2017.gada 1.septembrim no mērķdotācijas finansē šādas licencētas izglītības programmas, kuru īstenošana sākta ne vēlāk kā 2014.gada 1.septembrī:

20.5 1. profesionāli orientēta virziena pamatizglītības programmas ar padziļinātu mācību priekšmetu mācīšanu atbilstoši šo noteikumu 7.5.apakšpunktā noteiktajam;

20.5 2. pedagoģiskās korekcijas programmas;

20.5 3. vakara (maiņu) un neklātienes (tai skaitā – tālmācības) vispārējās izglītības programmas.”

Ministru prezidente Laimdota Straujuma

Izglītības un zinātnes ministre Ina Druviete

Iesniedzējs:

Izglītības un zinātnes ministre I.Druviete

Vizē:

Valsts sekretāre S.Liepiņa

09.06.2014 16:11

444

A.Āboliņa

67047930, anita.abolina@izm.gov.lv,